শিৱসাগৰ জিলাৰ আমগুৰিৰ অসম- নগালেণ্ড সীমান্তৱৰ্তী অঞ্চল নামতি বৰছিলা চাহ বাগিচাৰ কাষতে থকা বহুকেইজন লোকৰ ব্যক্তিগত চাহবাগিচাত কোনো দুৰ্বৃত্তই অগ্নিসংযোগ কৰাত অঞ্চলজুৰি তীব্ৰ প্ৰতিক্ৰিয়াৰ সৃষ্টি হৈছে।
আমগুৰিৰ বৰছিলা চাহবাগিচাত প্ৰায় ১০ বিঘা চাহ খেতি জ্বলাই দুৰ্বৃত্তই জ্বলাই দিয়ে।
এই অগ্নিকাণ্ডত কেইবাটাও জিৰণী ঘৰ পুৰি ছাই হৈ যায়।
বৰছিলা বাগিচাৰ নামতি গ্ৰান্ট অঞ্চলত সংঘটিত হৈছে এই ঘটনা।
দুৰ্জু তাঁতী, স্বপ্না প্ৰজা, সঞ্জীত তাঁতী, ৰঞ্জিত তাঁতী,সন্তোষ নায়কৰ চাহ বাগিচাত দুৰ্বৃত্তই অগ্নিসংযোগ কৰা বুলি জানিব পৰা গৈছে।ইতিমধ্যে ভূক্তভোগী লোকসকলে এই সংক্ৰান্তত স্থানীয় হালোৱাটিং আৰক্ষী থানাত এজাহাৰ দাখিল কৰিছে।
পূৰ্বেও এই স্থানত কোনো অচিনাক্ত দুৰ্বৃত্তই বাগিচাৰ চাহ গছ কাটি তহিলং কৰিছিল।স্থানীয় সচেতন মহলে এনে ঘটনাসমূহৰ তদন্ত কৰি বিহিত ব্যৱস্থা গ্ৰহণ কৰিবলৈ চৰকাৰক আহ্বান জনাইছে ।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
